Държавен вестник, бр. 66, 2012 г., стр. 47

БРОЙ  66	
Д Ъ Р Ж А В Е Н  В Е С Т Н И К 	
СТР.  47  
(е) в случай че нито една договаряща се 
страна не уведоми австрийското федерално 
Министерство на транспорта, иновациите и тех­
нологиите в рамките на период от три седмици, 
че не е съгласна с предложеното изменение, 
предложеното изменение следва да влезе в сила;
(f) австрийското федерално Министерство 
на транспорта, иновациите и технологиите следва 
да информира всички договарящи се страни за 
факта и датата на влизане в сила на изменение 
в Приложение към това Споразумение;
(g) в случай че някоя от договарящите се 
страни уведоми австрийското федерално Ми­
нистерство на транспорта, иновациите и техно­
логиите в рамките на периода от три седмици, 
че тя не е съгласна с предложеното изменение, 
предложеното изменение няма да влезе в сила;
(h) австрийското федерално Министерство 
на транспорта, иновациите и технологиите 
информира всички договарящи се страни по 
това Споразумение за факта на несъгласие на 
договаряща се страна по това Споразумение с 
предложеното изменение на Приложение към 
това Споразумение и за факта, че предложеното 
изменение на Приложение към това Споразуме­
ние не е влязло в сила.
Член 10 
Денонсиране и прекратяване на действие
1. Договарящите се страни по това Спора­
зумение са съгласни, че всяка договаряща се 
страна по Споразумението може по всяко време 
да денонсира това Споразумение чрез писмено 
известие до австрийското федерално Министер­
ство на транспорта, иновациите и технологиите, 
което следва съответно да извести останалите 
договарящи се страни по това Споразумение.
2. Денонсирането следва да влезе в сила на 
първия ден от месеца, следващ изтичането на 
период от шест месеца след датата на получаване 
на писменото уведомление от австрийското феде­
рално Министерство на транспорта, иновациите 
и технологиите.
Член 11 
Присъединяване на други договарящи се страни
1. Това Споразумение ще бъде отворено за 
присъединяване на други договарящи се страни, 
при условие че те са – или ще станат – компе­
тентни органи, отговорни за прилагането на Ди­
ректива 2006/87/ЕО и на Директива 2005/44/ЕО, 
а също и Регламента за електронно докладване 
на кораби, действащи от името на:
(а) държава – членка на Европейския съюз, 
или на
(b) страна по Конвенцията от Манхайм, 
или на
(с) доколкото еквивалентно равнище на 
неприкосновеността на лични данни е гаранти­
рано – трета страна.
2. Договарящите се страни по това Спора­
зумение са съгласни, че присъединяването на 
друга договаряща се страна по това Споразуме­
ние следва да бъде предмет на предварително 
одобрение от всички договарящи се страни по 
това Споразумение.
3. Договарящите се страни по това Споразуме­
ние приемат, че одобрението за присъединяване на 
друга договаряща се страна по това Споразумение 
следва да бъде представено в писмена форма 
пред австрийското федерално Министерство на 
транспорта, иновациите и технологиите и минис­
терството следва да уведоми всички договарящи 
се страни по това Споразумение.
4. Присъединяването на друга договаряща се 
страна по това Споразумение ще влезе в сила 
от първия ден на месеца, следващ приемането 
на писмения документ, подписан от надлежно 
упълномощен и овластен представител на друга 
договаряща се страна по това Споразумение за 
обвързване по това Споразумение.
Член 12 
Администриране на Споразумението
1. Това Споразумение е съставено на англий­
ски и френски език. Английският и френският 
текст са еднакво автентични. Приложенията по 
това Споразумение са съставени на – единствено 
автентичен – английски език.
2. Оригиналните версии на това Споразумение 
и приложенията към това Споразумение ще бъдат 
пазени в австрийското федерално Министерство 
на транспорта, иновациите и технологиите.
3. Австрийското федерално Министерство на 
транспорта, иновациите и технологиите следва 
да предаде копия от това Споразумение, както и 
копия от приложенията към това споразумение 
и всички евентуални бъдещи изменения на това 
Споразумение или на приложенията към това 
Споразумение на всички договарящи се страни 
по това Споразумение.
Член 13 
Влизане в сила и прекратяване
1. Това Споразумение влиза в сила на 1 май 
2011 г. за тези договарящи се страни, които са 
подписали Споразумението, а за другите дого­
варящи се страни, Споразумението влиза в сила 
от датата на подписването.
2. Австрийското федерално Министерство на 
транспорта, иновациите и технологиите следва 
да информира другите договарящи се страни по 
това Споразумение за факта, че това Споразуме­
ние е влязло в сила, както е договорено в това 
Споразумение.
3. Това Споразумение ще бъде прекратено с 
края на проекта PLATINA без никакви допъл­
нителни необходими мерки от договарящите се 
страни.
4. Австрийското федерално Министерство на 
транспорта, иновациите и технологиите следва 
да уведоми договарящите се страни по това 
Споразумение за факта, че това Споразумение 
е прекратено, както е договорено в това Спо­
разумение.